**NÁRODNÁ RADA SLOVENSKEJ REPUBLIKY**

**IX. volebné obdobie**

Číslo: KNR-VZD-1337/2024/13

### 372a

**I n f o r m á c i a**

**o výsledku prerokovania návrhu poslancov Národnej rady Slovenskej republiky Tomáša SZALAYA a Jany BITTÓ CIGÁNIKOVEJ na prijatie uznesenia Národnej rady Slovenskej republiky k odsúdeniu výrokov splnomocnenca vlády pre preverenie procesu riadenia a manažovania zdrojov počas pandémie COVID-19 Petra Kotlára** (tlač 372)

Predseda Národnej rady Slovenskej republiky rozhodnutím č. 382 z 24. júna 2024 pridelil návrh poslancov Národnej rady Slovenskej republiky Tomáša SZALAYA a Jany BITTÓ CIGÁNIKOVEJ na prijatie uznesenia Národnej rady Slovenskej republiky k odsúdeniu výrokov splnomocnenca vlády pre preverenie procesu riadenia a manažovania zdrojov počas pandémie COVID-19 Petra Kotlára (tlač 372) na prerokovanie Výboru Národnej rady Slovenskej republiky pre zdravotníctvo a súčasne ho určil ako gestorský výbor s tým, že podá Národnej rade Slovenskej republiky informáciu o výsledku prerokovania uvedeného návrhu vo výbore a návrh na uznesenie Národnej rady Slovenskej republiky.

Výbor Národnej rady Slovenskej republiky pre zdravotníctvo prerokoval návrh poslancov Národnej rady Slovenskej republiky Tomáša SZALAYA a Jany BITTÓ CIGÁNIKOVEJ na prijatie uznesenia Národnej rady Slovenskej republiky k odsúdeniu výrokov splnomocnenca vlády pre preverenie procesu riadenia a manažovania zdrojov počas pandémie COVID-19 Petra Kotlára (tlač 372) dňa 10. septembra 2024.

Výbor k predloženému návrhu na prijatie uznesenia neprijal platné uznesenie, nakoľko návrh uznesenia schváliť predložený návrh nezískal súhlas nadpolovičnej väčšiny prítomných členov výboru podľa § 52 ods. 4 zákona NR SR č. 350/1996 Z.  z. o rokovacom poriadku Národnej rady Slovenskej republiky v znení neskorších predpisov.

Predseda výboru určil za spravodajcu poslanca Mareka Krajčího, ktorý podá Národnej rade Slovenskej republiky informáciu o výsledku prerokovania uvedeného návrhu vo výbore a návrh na uznesenie Národnej rady Slovenskej republiky.

## Bratislava, 10. septembra 2024

**Vladimír B a l á ž, v. r.**

predseda

Výboru NR SR pre zdravotníctvo